আশরাফুল হাসানের জন্ম ফেনীতে ১৯৭৭ সালে। চট্টগ্রাম বিশ্ববিদ্যালয় থেকে চিত্রকলায় স্নাকোত্তর করেছেন ২০০৪ সালে। ২০১১ সালে তিনি জাতীয় চারুকলা প্রদর্শনীতে শিল্পকলা একাডেমী পুরস্কার অর্জন করেন। তিনি ফ্রিল্যান্স শিল্পী। সৃজন শিল্পীর মধ্যে তাঁর সৃজন নিয়ে নিরন্তর নানা চিন্তা, সম্ভাবনা কিংবা উদ্বেগ কাজ করে। এ হলো নিজের সঙ্গে নিজের বোঝাপড়া, নিজের লড়াই। প্রদর্শনী হচ্ছে নিজের লড়াইকে দর্শক-বোদ্ধাদের মধ্যে ছড়িয়ে দেওয়া। এতে শিল্পীর লাভ হলো – নিজের কাজ সম্পর্কে দর্শকের অভিরুচি বা ভাবনাকে মিলিয়ে দেখার সুযোগ পাওয়া যায়। সেসবের বিবেচনায় শিল্পী আশরাফুল হাসানের এই তৃতীয় একক প্রদর্শনী সার্থক হয়েছে বলাই বাহুল্য।